**Kravspecifikation til anskaffelse af Ridebukser**

1. **Krav**

**1.1. Beskrivelse af anskaffelsen**

Forsvarsministeriet Materiel- og Indkøbsstyrelse ønsker at anskaffe ny ridebuks, som både herre- og damemodel. Bukserne er en del af den ridende soldats uniform og anvendes i flere forskellige sammenhænge, bl.a. som daglig uniform til fods og ved almindelige kendte former for ridning. Ridebuksen anvendes hele året, uanset årstid og vejr. Ensartetheden er vigtig i alle sammenhænge og det er derfor nødvendigt at både herre- og damemodellen fremstår ens. Bukserne anvendes af mænd og kvinder med fordeling ca. 10/90 %, og skal produceres i de nævnte størrelser under pkt. 1.4.

**1.2. Beskrivelse af kravspecifikation**

Afsnit 1.4 beskriver samtlige krav til anskaffelsen og består af seks kolonner med følgende informationer:

|  |  |
| --- | --- |
| "Nr." | Identifikationsnummer |
| "Krav" | Beskrivelse af kravet |
| "Kategori" | Kravets kategori som nærmere beskrevet i afsnit 1.3 |
| "FMI bemærkninger" | Eventuelle FMI bemærkninger til kravet |
| "Krav opfyldt" | Tilbudsgivers tilsagn om, hvorvidt kravet er opfyldt eller ej |
| "Tilbudsgivers kommentarer" | Tilbudsgivers eventuelle kommentarer |

**1.3. Kategori**

Alle krav er inddelt i "Mindstekrav" eller "Evalueringskrav" i kategori kolonnen. Mindstekrav er markeret med "**M**". Evalueringskrav er markeret med "**E**".

| * Kategori | * Beskrivelse |
| --- | --- |
| * **M** | * Et mindstekrav skal opfyldes af tilbudsgiver. Hvis et mindstekrav ikke er opfyldt, vil tilbuddet ikke indgå i den videre evaluering. |
| * **E** | * Evalueringskrav. Disse krav vil blive evalueret og eventuelt testet af FMI. |

**1.4 Kravspecifikation**

|  |  |  |  |  |
| --- | --- | --- | --- | --- |
| **ID Nr.** | **Krav** | **Krav Kategori** | **FMI bemærkninger** | **Leverandørens bemærkninger/kommentarer** |
| **1** | Ridebuksen SKAL være højtaljet. | M | Der tages udgangspunkt i nuværende unisex model, str. 46.  Målt fra skridt til top af linning foran, 34 cm.  Målt fra skridt til top af linning bag, 38 cm.  Tolerance +/- 20 mm. |  |
| **2** | Ridebuksen SKAL være med fuld kunstskind- eller skindforstærkning, (bag, lår og knæ). | M | Farven på skind/kunstskind skal være matchende grågrøn. |  |
| **3** | Ridebuksen SKAL kunne leveres i følgende EU størrelser:  Ridebuks, dame, fremstilles i ti størrelser (34 – 52).  Ridebuks, herre, fremstilles i ti størrelser (40 – 58). | M | Ben er i standardlængde. |  |
| **4** | Størrelserne i ”ID Nr.3” SKAL overholde standard EN 13402 eller tilsvarende. | M |  |  |
| **5** | Ridebuksen SKAL kunne fremstilles som målsyet til både herre- og dame. | M | Angivelse af pris på målsyet ridebuks skal indgå i tilbuddet.  Forventeligt behov 1-3 stk. pr. år |  |
| **6** | Farven på ridebuksen SKAL være grågrøn. | M | Stoffet er en farvet metervare. Ved ordreafgivelse, udleverer FMI farveprøve.  Testbuks til brug for brugertesten skal leveres i samme eller en tilsvarende neutral mørk farve, efter leverandørens valg. |  |
| **7** | Ridebuksen SKAL være uden producent logo/navn påsyet/broderet på- eller i buksen. | M | Dette vilkår er gældende under test perioden.  På den færdige buks, accepteres det at brandnavn/logo er del af indvendig linning. |  |
| **8** | Ridebuksen SKAL leveres uden nogen former for udvendig synlig brand identifikation, herunder producent logo/(brand)navn påsyet/broderet eller lignende. | M | FMI accepterer, at der indvendigt i ridebuksen er synlige brandidentifikationer så længe, at dette ikke er synligt udvendigt på ridebuksen. |  |
| **9** | Test ridebukser, der leveres til brug for brugertesten, SKAL være uden (udvendig og indvendig) synlige brand identifikationer, herunder producent logo/(brand)navn påsyet/broderet eller lignende. | M | De fjorten (14) stk. test ridebukser, som leverandøren skal levere til brug for brugertesten skal være fuldstændig frie for synlige brandidentifikationer – dette for at sikre at brugertesten kan forekomme fulkommen anonymt.  Det er leverandørens eget ansvar at sikre, at alle mærkater, vaskeanvisninger og andet, hvor der fremgår brandidentifikation er fjernet. |  |
| **10** | Ridebuksen SKAL have en stretch afslutning i ben, så den tilpasser sig benets form og volumen. | M | Stretch skal være i matchende eller sort farve. |  |
| **11** | Ridebuksen SKAL være med formskåret linning. | M | Linningen er 80 mm bred. Tolerance +/- 5 mm.  Dette er dog ikke gældende fortil ved lukning, hvor bredden forventes at være smallere. |  |
| **12** | Ridebuksen SKAL være med lukning foran i linningen, over gylp. | M | Selve lukkemetode er op til leverandøren/producentens valg, idet der skal være fokus på rytterens komfort, og det vilkår, at der anlægges et bredt bælte.  Såfremt der anvendes velcrolukning, skal denne overholdeteknisk reference, FMT 00000021.  Dette vilkår indgå som del af komfort vurderingen under brugertesten. |  |
| **13** | Ridebuksen SKAL være med seks (6) stk. bredde bæltestropper. | M | Linningen er forsynet med seks (6) stk. brede bæltestropper, som fastsyes mellem linnin­gens to lag.  Stropperne er 22 mm brede og 100 mm lange. Tolerance +/- 2 mm..  Første strop placeres henholdsvis til højre og venstre for midtsøm bag, i afstand 40 mm..  Der måles til første kant på strop. Tolerance +/- 2 mm..  Tredje strop placeres henholdsvis til højre og venstre for centrum af lukning, i afstand 40 mm.. Der måles til første kant på strop. Tolerance +/- 2 mm..  Anden strop placeres, i forhold til størrelsen, men altid i centrum for de to øvrige stropper.  Tolerance +/- 5 mm.. |  |
| **14** | Ridebuksen SKAL være med ét (1) stk. 4mm. lynlås i gylp. | M | Gylp, skal lukkes med èt (1) stk. 4 mm lynlås og en automatisk skyder i farven svarende til stoffet. Evt. metaldele må ikke kunne ruste og ikke være blanke.  Såfremt test ridebukser leveres med blank automatisk skyder, anmoder FMI om, at der medsendes lynlås/skyder, som anvendes på det endelige produkt. |  |
| **15** | Ridebuksen SKAL have to (2) stk. dobbelt paspoleret lommer med lynlås. | M | Bukserne har i standardstørrelse, midt for to stk. 140 mm. bredde og 180 mm. dybe stiklommer. Målene er gældende for hele lommens udstrækning. Tolerance +/- 5 mm.  Hvad angår de mindste størrelser, K 34 – 38, er målene 120 mm og 160 mm.  Hvad angår de mindste størrelser, M 40 – 44, er målene 120 mm og 160 mm.  Der anvendes to (2) stk. 4 mm. lynlåse med skyder, i farven svarende til stoffet. Evt. metaldele må ikke kunne ruste og ikke være blanke.  Såfremt test ridebukser leveres med blank skyder, anmoder FMI om, at der medsendes lynlås/ skyder, som anvendes på det endelige produkt.  Paspolering skal dække hele lynlåsen. |  |
| **16** | Etiket- og størrelsesetiket SKAL være i overensstemmelse med tegning TT35105, og være forsvarligt påsyet indvendigt i ridebuksen. | M | Størrelsesetiket kan være et separat mærke. Testbukser kan afmærkes efter nærmere aftale. |  |
| **17** | Ridebuksen leveres rengjort for tråd-ender, løse tråde og alle lynlåse SKAL være lukkede. | M |  |  |
| **18** | Hver ridebuks er mærket separat. | M | *Eks:*  *NSN 8465-22-112-5204 Buks, Ride, Grågrøn, Størrelse 44 herre Leveringsmåned og -år Leverandørnavn Angivet med min. 2,5 mm høje bogstaver og tal.*  Bukserne leveres i kartoner med et passende antal. Hvert karton forsynes med en mærkeseddel indeholdende følgende oplysninger: *Eks:*  *NSN 8465-22-112-5204 Buks, Ride, Grågrøn, Størrelse 44 herre (antal) EA Leveringsmåned og -år Leverandørnavn Angivet med min. 2,5 mm høje bogstaver og tal.* |  |
| **19** | Ridebuksens komfort indgår i evalueringen. | E | Komforten dækker bl.a. over, hvordan brugerne opfatter ridebuksen komfort, herunder indgår faktorer, som at der ikke er gener, sømme der irriterer huden eller laver mærker. Buksen er komfortabel og laver ikke folder. Graden af komfort i relation til bevægelsesfrihed og åndbarhed, under alle forhold vil ligeledes være måleparametre.  Der vil være særskilt fokus på komfort i forbindelse med valg af lukning. Der vil endvidere blive taget højde for evt. andre lignede faktorer, der relaterer sig til komfort, i bedømmelsen. |  |
| **20** | Ridebuksens holdbarhed indgår i evalueringen. | E | Holdbarhed dækker bl.a. over materiale og kvalitet, forarbejdning og syninger. Forventet holdbarhed min 2 år.  Hver soldat får udleveret 2 par bukser og de bruges omkring 14 timer dagligt. Soldaterne rider omkring 2-4 timer dagligt.  Der vil endvidere blive taget højde for evt. andre lignede faktorer, der relaterer sig til holdbarhed, i bedømmelsen. |  |
| **21** | Ridebuksens funktionalitet indgår i evalueringen. | E | Funktionaliteten dækker bl.a. over pasformen og funktionaliteten under forskellige vilkår, herunder muligheden for at blive i sadlen under forskellige vilkår. Der vil endvidere blive taget højde for evt. andre lignede faktorer, der relaterer sig til funktionalitet, i bedømmelsen. |  |
| **22** | Leverandøren SKAL i forbindelse med brugertesten, som minimum opnå en samlet gennemsnitlig karakter på 3,0. | M | Gennemsnitskarakteren beregnes som gennemsnittet af de tildelte point indenfor områderne komfort, holdbarhed og funktionalitet, afgivet i forbindelse med brugertesten (E-krav). |  |

# Evaluering generelt

FMI vil, i forbindelse med evalueringen af det tilbudte produkt, at afprøve opfyldelsen af de opstillede krav i en kvalitativ test, dels i en brugertest.

Den kvalitative test, som angår pkt. 1 – 18, bedømmes efter om M-kravene (SKAL) er opfyldt eller ej.

Der vil herefter blive udtaget et antal af hvert af de tilbudte produkter, som opfylder alle SKAL krav.

## Indhold

Tilbuddet skal indeholde 14 par ridebukser, som anvendes til gennemsyn/evaluering og eventuel senere brugertest.

FMI ønsker at få leveret fjorten (14) stk. fra hver tilbudsgiver. Ridebukserne skal være fordelt på følgende str.:

* Fem (5) stk. K i størrelse 40;
* Fem (5) stk. K i størrelse 44;
* To (2) stk. M i størrelse 44 og,
* To (2) M i størrelse 48.

## Brugertest

Brugertesten vil ikke være begrænset til de angivne krav alene, men vil endvidere have et bredere perspektiv i forbindelse med afprøvning af komfort, holdbarhed og funktionalitet. Spørgsmål 19, 20 og 21 vil således indgå i brugertesten.

Brugertest af den enkelte testbuks gennemføres over ca. én måned, under almindelige ride- og tjenesteforhold i Hesteeskadronen. Testridebuksen ’erstatter’ i testperioden den nuværende ridebuks M/97.

Brugertesten udføres af brugerpanelet, der består af et antal testryttere.   
Spørgsmål/udsagn besvares af brugerpanelet, som hver tildeler test ridebukserne point i overensstemmelse med nedenstående pointmodel:

Det højeste point 5 tildeles for karakteren ’Særdeles tilfredsstillende’ og det laveste point 0, tildeles for karakteren ’ikke tilfredsstillende’.

|  |  |
| --- | --- |
| **Karakter** | **Forklaring** |
| 5 | Særdeles tilfredsstillende |
| 4 | Meget tilfredsstillende |
| 3 | Tilfredsstillende |
| 1 | Mindre tilfredsstillende |
| 0 | Ikke tilfredsstillende |

Test ridebukser, som i brugertesten opnår færre point end 3 i gennemsnit, vil blive erklæret ukonditionsmæssige.

## Evalueringsmodel

Den endelige evaluering/vurdering vil være funderet i følgende modelbetingelser:

Pointskala 0 – 5

Kriterierne vægtes 30% på pris og 70% på kvalitet.

Prismodellen er en lineær skala, hvor et point gives for billigste tilbudspris + X (eller mere) [50 %]

Der skal afgives to pristilbud:

* Ét på initiallevering (éngangsordre) på 1100 par ridebukser. Vægtes 90 %
* Ét på stykpris, på målsyet ridebuks til både herre- og dame. Vægtes 10 %